# Manual del visualitzador de registres del sistema

## Introducció

El visualitzador de registres del sistema és un visualitzador gràfic, basat en menús, que podeu utilitzar per visualitzar i monitorar els registres del vostre sistema. El visualitzador de registres del sistema ve amb algunes funcions que us poden ajudar per gestionar els vostres registres, incloent-hi un monitor de registres i la visualització d'estadístiques dels registres.

El visualitzador de registres del sistema és útil si sou nou en l'administració del sistema, ja que proporciona una visualització, més fàcil de veure i d'utilitzar, dels vostres registres, en comparació a la visualització de text del fitxer del registre. També és útil per als administradors més experimentats, ja que conté un monitor que us permet controlar de forma contínua els registres crucials.

El visualitzador de registres del sistema és útil només per aquells que tenen accés als fitxers de registres del sistema, que generalment requereixen accés de root.

## Primers passos

Podeu iniciar el visualitzador de registres del sistema de les maneres següents:

Menú Aplicacions

- Seleccioneu Eines del sistema Visualitzador de fitxers de registres.

Línia d'ordres

- Teclegeu `mate-system-log` i després premeu Retorn.

Quan inicieu el visualitzador de registres del sistema, es mostra la finestra següent.

### Finestra del visualitzador de registres del sistema

Mostra la finestra principal del visualitzador de registres del sistema. Conté la barra de menús, l'àrea de visualització, les barres de desplaçament i la barra d'estat.

La primera vegada que inicieu el visualitzador de registres del sistema, l'aplicació mostra diversos fitxers de registres (com ara el `/var/log/messages`). Els registres oberts es llisten a la part esquerra de la finestra de l'aplicació. El registre seleccionat en aquesta llista es mostra a l'àrea principal de la finestra de l'aplicació.

Per defecte, el visualitzador de registres del sistema monitora cadascun dels registres oberts, i qualsevol canvi apareix automàticament a la finestra principal. Per a més informació consulteu syslog-monitor.

## Utilització

### Com visualitzar un registre

Per visualitzar un registre, seleccioneu Fitxer Obre. Al diàleg Obre un fitxer de registre, seleccioneu el registre que voleu obrir i després feu clic a Obre. Utilitzeu les barres de desplaçament per desplaçar-vos pels registres.

Podeu obrir tants registres com vulgueu. El Visualitzador de registres del sistema mostra un registre alhora a la finestra del Visualitzador de registres del sistema. Els registres oberts es llisten a la part esquerra de la finestra de l'aplicació. El registre seleccionat en aquesta llista es mostra a l'àrea principal de la finestra de l'aplicació. Per mostrar un altre registre ja obert al Visualitzador de registres del sistema, seleccioneu-lo a la llista de registres.

Tingueu en compte que el visualitzador de registres del sistema també us permet obrir registres comprimits (el nom de fitxer acaba en «.gz»).

### Com copiar línies del registre al porta-retalls

Per copiar una o més línies del registre al porta-retalls, només heu de seleccionar les línies de l'àrea principal i seleccionar l'opció del menú Edita Copia. Si voleu copiar el registre sencer al porta-retalls, seleccioneu-ho tot mitjançant l'opció del menú Edita Selecciona-ho tot, després seleccioneu Edita Copia.

### Com ocultar la barra lateral

Per ocultar la barra lateral esquerra, que conté la llista de registres i el calendari, tan sols seleccioneu l'opció del menú Vista Plafó lateral.

### Com monitorar registres

Podeu utilitzar el visualitzador de registres del sistema per monitorar registres. Per defecte, tots els registres oberts al visualitzador de registres del sistema es monitoren per si hi ha canvis. Si s'afegeixen línies noves a un registre monitorat pel visualitzador de registres del sistema, el nom del registre apareixerà en negreta a la llista de registres. Si el registre es mostra actualment a l'àrea principal, les línies noves apareixeran automàticament al final del registre i, després de cinc segons, el nom del registre tornarà al seu estat normal a la llista.

### Com visualitzar la informació del registre

La informació del registre generalment es mostra a la barra d'estat, aquesta inclou:

- El nombre de línies al registre.

- La mida del registre en bytes.

- La data en què es va modificar el registre per última vegada.

La barra d'estat es pot mostrar o ocultar mitjançant Vista Barra d'estat.

### Com tancar un registre

Per tancar un registre, seleccioneu Fitxer Tanca.

### Com sortir del visualitzador de registres del sistema

Per sortir del visualitzador de fitxers de registres, seleccioneu Fitxer Surt.