# Упутство прегледника системског дневника

## Увод

Прегледач системског дневника је графички, изборником вођен прегледник који можете да користите да прегледате и пратите дневнике система. Прегледач системског дневника долази са неколико функција које вам могу помоћи да управљате дневницима, укључујући праћење дневника и приказ статистика дневника.

Прегледач системског дневника је користан ако сте нови у администрацији система јер обезбеђује лакши, пријатељскији приказ ваших дневника од текстуалног приказа датотеке дневника. Такође је користан за искусније администраторе, јер садржи праћење које вам омогућава да непрекидно пратите важне дневнике.

Прегледач системског дневника је користан само онима који имају приступ датотекама системског дневника, које углавном захтевају администраторски приступ.

## Први кораци

Можете да покренете Прегледач системског дневника на следеће начине:

Изборник „Програми“

- Изаберите „Системске алатке Прегледач системског дневника“.

Наредба

- Упушите `„mate-system-log“`, затим притисните Унеси.

Када покренете „Прегледача системског дневника“, биће приказан следећи прозор.

### Прозор Прегледача системског дневника

Приказује главни прозор Прегледача системског дневника. Садржи траку изборника, област за приказ, траке клизача, и траку стања.

Када први пут покренете Прегледача системског дневника, програм приказује неколико датотека дневника по основи (као што је `„/var/log/messages“`). Отворени дневници су излистани на левој страни прозора програма. Дневник изабран са овог списка је приказан у главној површи прозора програма.

По основи, Прегледач системског дневника прати сваки отворени дневник, и свака промена се аутоматски појављује у главном прозору. Видите syslog-monitor за више информација.

## Употреба

### Прегледање дневника

Да прегледате дневник, изаберите „Датотека Отвори“. У прозорчету „Отвори дневник“, изаберите дневник који желите да отворите, затим кликните на „Отвори“. Користите клизаче за кретање кроз дневник.

Можете да отворите онолико дневника колико желите. „Прегледач системског дневника“ приказује један дневник у једно време у прозору „Прегледача системског дневника“. Отворени дневници су исписани на левој страни прозора програма. Дневник изабран на овом списку је приказан у главној површи прозора програма. Да прикажете други дневник већ отворен у „Прегледачу системског дневника“, изаберите га са списка дневника.

Знајте да вам „Прегледач системског дневника“ такође омогућава да отворите запаковане дневнике (читави називи датотека се завршавају на „.gz“).

### Умножавање редова дневника у оставу

Да умножите један или више редова дневника у оставу, само изаберите редове у главној површи и изаберите опцију изборника „Уреди Умножи“. Ако желите да умножите читав дневник у оставу, изаберите га опцијом изборника „Уреди Изабери све“, затим изаберите „Уреди Умножи“.

### Скривање бочне површи

Да сакријете леву бочну површ, која садржи списак дневника и календар, само изаберите опцију изборника „Преглед Бочна површ“.

### Праћење дневника

Можете да користите „Прегледач системског дневника“ за праћење дневника. По основи, сви дневници отворени у „Прегледачу системског дневника“ се прате за променама. Ако су нови редови додати у дневник праћен „Прегледачем системског дневника“, назив дневника ће се појавити подебљаним словима на списку дневника. Ако је дневник тренутно приказан у главној површи, нови редови ће се аутоматски појавити на крају дневника и, након пет секунди, назив дневника ће постати обичан на списку.

### Прегледање информација дневника

Информације дневника се уопштено приказују на траци стања, укључујући:

- Број редова у дневнику.

- Величину дневника у бајтовима.

- Датум последње промене дневника.

Трака стања може бити приказана или скривена коришћењем опције „Преглед Трака стања“.

### Затварање дневника

Да затворите дневник, изаберите „Датотека Затвори“.

### Излазак из Прегледача системског дневника

Да изађете из „Прегледача системског дневника“, изаберите „Датотека Изађи“.