# Manual til systemlogfremviseren

## Introduktion

Systemlogfremviseren er en grafisk, menudreven fremviser som du kan bruge til at vise og overvåge dine systemlogge. Systemlogfremviseren har nogle få funktioner, som kan hjælpe dig med at håndtere dine logge, inklusive en logovervågning og en logstatistik.

Systemlogfremviseren er nyttig, hvis du er en ny systemadministrator, da programmet tilbyder en nemmere, mere brugervenlig visning af dine logge end en tekstvisning af logfilen. Programmet er også nyttigt for mere erfarne administratorer, da det indeholder en overvågning, så du løbende kan overvåge vigtige logge.

Systemlogfremviseren er kun nyttig for dem som har adgang til systemlogfilerne, hvilket normalt kræver administratoradgang.

## Kom i gang

Du kan starte Systemlogfremviseren på de følgende måder:

Programmenuen

- Vælg Systemværktøjer Logfilfremviser.

Kommandolinje

- Tast `mate-system-log`, tryk så Retur.

Når du starter Systemlogfremviseren, vises det følgende vindue.

### Vindue for systemlogfremviseren

Viser systemlogfremviserens hovedvindue. Indeholder menulinje, skærmområde, rullebjælke og statuslinje.

Den første gang du starter Systemlogfremviseren, viser programmet flere logfiler som standard (såsom `/var/log/messages`). Åbnede logge vises i den venstre side af programvinduet. Loggen valgt i denne liste vises i hovedområdet af programvinduet.

Som standard overvåger Systemlogfremviseren alle åbnede logge, og enhver ændring fremgår automatisk i hovedvinduet. Se syslog-monitor for yderligere information.

## Forbrug

### For at se en log

For at se sen log, vælg Fil Åbn. I dialogen Åbn log, vælg loggen du ønsker at åbne og klik på Åbn. Brug rullebjælken til at rulle igennem loggen.

Du kan åbne så mange logge du ønsker. Systemlogfremviseren viser en log ad gangen i Systemlogfremviser-vinduet. Åbnede logge vises på den venstre side af programvinduet. Loggen valgt i denne liste vises i hovedområdet for programvinduet. For at vise en anden log allerede åbnet i Systemlogfremviseren, vælg den i loglisten.

Bemærk at Systemlogfremviseren også lader dig åbne pakkede logge (filnavnet skal ende på ».gz«).

### For at kopiere loglinjer til udklipsholderen

For at kopiere en eller flere loglinjer til udklipsholderen, vælg linjerne i hovedområdet og vælg menuelementet Rediger Kopier. Hvis du ønsker at kopiere hele loggen til udklipsholderen, så vælg den hele via menuelementet Rediger Vælg alt, vælg så Rediger Kopier.

### For at skjule sidepanelet

For at skjule sidepanelet, som indeholder loglisten og kalenderen vælges menuelementet Vis Sidepanel.

### For at overvåge logge

Du kan bruge Systemlogfremviseren til at overvåge logge. Som standard overvåges alle åbnede logge i Systemlogfremviseren for ændringer. Hvis nye linjer tilføjes til en log overvåget af Systemlogfremvisern, vil lognavnet fremgå i fed i loglisten. Hvis loggen er vist i hovedområdet vil de nye linjer automatisk fremgå i slutningen af loggen, efter fem sekunder, vil lognavnet returnere tilbage til normal skrift i listen.

### For at se loginformation

Loginformation vises generelt i statuslinjen, inklusive:

- Antallet af linjer i loggen.

- Størrelsen på loggen i byte.

- Datoen hvor loggen sidst blev ændret.

Statuslinjen kan vises eller skjules via elementet Vis Statuslinje.

### For at lukke en log

For at lukke en log, vælg Fil Luk.

### For at afslutte systemlogfremviseren

For at afslutte Systemlogfremviseren, vælg Fil Afslut.