# Manual de la cerca de fitxers

## Introducció

L'aplicació Cerca de fitxers us permet cercar fitxers al vostre sistema. Per realitzar una cerca bàsica, podeu teclejar un nom de fitxer o un nom de fitxer parcial, amb comodins o sense. Per refinar la cerca, podeu aplicar opcions de cerca addicionals.

Cerca de fitxers utilitza les ordres d'UNIX `find`, `grep` i `locate`. Per defecte, quan es realitza una cerca bàsica, Cerca de fitxers primer utilitza l'ordre `locate`, i a continuació, utilitza l'ordre més lenta però més exhaustiva `find`.

La distinció de majúscules i minúscules depèn del vostre sistema operatiu. Per exemple, a Linux, les ordres `find`, `grep` i `locate` admeten l'opció `-i`, de manera que totes les cerques distingeixen majúscules i minúscules.

## Primers passos

Podeu iniciar Cerca de fitxers de les maneres següents:

Des d'una barra de menús en un tauler

- Seleccioneu Llocs Cerca de fitxers...

Des d'un menú principal en un tauler

- Seleccioneu Cerca de fitxers...

Des d'una línia d'ordres

- Executeu l'ordre següent: `mate-search-tool`

Quan inicieu Cerca de fitxers, es mostra la finestra següent.

### Finestra de Cerca de fitxers

Mostra la finestra principal de Cerca de fitxers.

## Utilització

### Com realitzar una cerca bàsica

Per realitzar una cerca bàsica d'un fitxer al sistema, realitzeu els passos següents:

1. Introduïu el text de cerca al camp El nom conté. El text de cerca pot ser un nom de fitxer complet o parcial, amb comodins o sense, com es mostra a la taula següent:

   El nom conté el text | Exemple | Resultat
   Nom de fitxer complet o parcial | `fitxer.txt` | Cerca de fitxers cerca tots els fitxers que contenen el text `fitxer.txt` al nom de fitxer.
   Nom de fitxer parcial combinat amb comodins (*, [, ]) | `*.[ch]` | Cerca de fitxers cerca tots els fitxers que tenen l'extensió `.c` o `.h`.

2. Al camp Cerca a la carpeta, seleccioneu la carpeta o el dispositiu des de la qual voleu que comenci Cerca de fitxers.

3. Feu clic a Cerca per realitzar la cerca.

Cerca de fitxers cerca al directori que especifiqueu, així com als subdirectoris del directori. Cerca de fitxers mostra els resultats de la cerca al quadre de llista Resultats de la cerca. Si Cerca de fitxers no troba cap fitxer que coincideixi amb els criteris de la cerca, l'aplicació mostra el missatge «No s'ha trobat cap fitxer» al quadre de llista Resultats de la cerca.

Per defecte, Cerca de fitxers farà una cerca ràpida utilitzant l'ordre `locate` seguida d'una segona cerca més exhaustiva utilitzant l'ordre `find`. L'ordre `locate` és més ràpida perquè utilitza una base de dades d'informació sobre fitxers. Si aquesta base de dades té més d'una setmana d'antiguitat, Cerca de fitxers podria avisar-vos que els resultats de la cerca poden estar desactualitzats i us ofereixen l'opció per inhabilitar la cerca ràpida. Per actualitzar la base de dades, executeu l'ordre `updatedb` amb l'usuari root.

### Com afegir opcions de cerca

Podeu afegir opcions addicionals per cercar un fitxer al sistema. Per afegir opcions de cerca, seguiu els passos següents:

1. Feu clic al text Seleccioneu més opcions.

2. Feu clic a la llista desplegable Opcions disponibles.

3. Seleccioneu l'opció de cerca que voleu aplicar.

4. Feu clic a Afegeix.

5. Especifiqueu la informació de cerca necessària per a l'opció de cerca, tal com es descriu a tbl-search-rules.

6. Repetiu els passos anteriors per a cadascuna de les opcions de cerca que voleu aplicar.

Per treure una opció de cerca de la cerca actual, feu clic al botó Suprimeix que està al costat de l'opció.

Per inhabilitar les opcions de cerca de la cerca actual, feu clic al botó Seleccioneu més opcions.

### Opcions de cerca

Nom de l'opció | Descripció
Conté el text | Cerca els fitxers de tipus text pla que contenen el text especificat.
La data de modificació és anterior a | Cerca els fitxers que s'han modificat abans del període especificat en dies.
La data de modificació és posterior a | Cerca els fitxers que s'han modificat després del període especificat en dies.
La mida és almenys | Cerca els fitxers que són iguals o més grans que la mida especificada en kilobytes.
La mida és com a molt | Cerca els fitxers que són iguals o més petits que la mida especificada en kilobytes.
El fitxer està buit | Cerca els fitxers buits.
Propietari del fitxer | Cerca els fitxers que són propietat de l'usuari especificat. Teclegeu el nom de l'usuari al quadre de text proporcionat.
Grup del fitxer | Cerca els fitxers que són propietat del grup especificat. Teclegeu el nom del grup al quadre de text proporcionat.
No es reconeix el propietari | Cerca els fitxers que són propietat d'un usuari o grup desconegut del sistema.
El nom no conté | Cerca els noms de fitxer que no contenen la cadena que introduïu. Introduïu un nom de fitxer complet o un nom de fitxer parcial amb comodins al camp proporcionat. Utilitzeu * per indicar una seqüència de caràcters. Utilitzeu ? per indicar un sol caràcter. La cerca distingeix majúscules i minúscules.
El nom coincideix amb una expressió regular | Cerca els fitxers que contenen l'expressió regular especificada al seu camí o nom del fitxer. Teclegeu l'expressió regular al quadre de text proporcionat.
Mostra els fitxers ocults i de còpia de seguretat | Inclou els fitxers ocults i de còpia de seguretat a la cerca.
Segueix els enllaços simbòlics | Segueix els enllaços simbòlics quan se cerquen fitxers.
Exclou altres sistemes de fitxers | Cerca als directoris que es troben al mateix sistema de fitxers que el directori d'inici.

### Com aturar una cerca

Feu clic a Atura per aturar Cerca de fitxers abans que completi la cerca.

### Com obrir un fitxer mostrat

Per obrir un fitxer mostrat al quadre de llista Resultats de la cerca, realitzeu uns dels passos següents:

- Feu clic dret al fitxer, i després seleccioneu Obre.

- Feu doble clic al fitxer.

Per obrir la carpeta que conté un fitxer mostrat al quadre de llista Resultats de la cerca, feu clic dret al fitxer, i després seleccioneu Obre la carpeta contenidora.

### Com suprimir un fitxer mostrat

Per suprimir un fitxer mostrat al quadre de llista Resultats de la cerca, feu clic dret al fitxer, i després seleccioneu Mou a la paperera.

### Com desar els resultats de la cerca

Per desar els resultats de l'última cerca realitzada per Cerca de fitxers, feu clic dret a la llista Resultats de la cerca, després seleccioneu Anomena i desa els resultats. Introduïu el nom del fitxer al qual voleu desar els resultats i, a continuació, feu clic a Desa.

## Ajusts

Cerca de fitxers proporciona les claus gsettings per modificar el seu comportament. Els valors gsettings es poden canviar amb l'inici de l'Editor de configuracions de les maneres següents:

Menú Aplicacions

- Seleccioneu Eines del sistema Editor dconf.

Línia d'ordres

- Executeu l'ordre següent: `dconf-editor`

### Inhabilita la cerca ràpida

Nom de la clau: org.mate.search-tool.disable-quick-search

Valor predeterminat: false

Cerca de fitxers accelera les cerques del nom de fitxer utilitzant l'ordre `locate`. `Locate` proporciona una manera segura per indexar i cercar ràpidament els noms de fitxers. Perquè `locate` es basa en un índex de fitxers, la llista resultats de la cerca pot no estar sempre al dia.

### Inhabilita el segon pas de la cerca ràpida

Nom de la clau: org.mate.search-tool.disable-quick-search-second-scan

Valor predeterminat: false

Després completar una cerca ràpida, Cerca de fitxers farà una cerca exhaustiva utilitzant l'ordre `find`. El propòsit d'aquesta segona exploració és trobar els fitxers que no s'hagin indexat. Els fitxers que coincideixen amb els criteris de cerca s'afegeixen a la llista Resultats de la cerca mantenint la llista actualitzada.

### Camins exclosos de la cerca ràpida

Nom de la clau: org.mate.search-tool.quick-search-excluded-paths

Valors predeterminats: [/mnt/*,/media/*,/dev/*,/tmp/*,/proc/*,/var/*]

Cerca de fitxers no realitzarà cap cerca ràpida als camins definits per aquesta clau. Les cerques del nom de fitxer als camins definits utilitzaran l'ordre `find`. S'admeten els comodins «*» i «?».

### Camins exclosos del segon pas de la cerca ràpida

Nom de la clau: org.mate.search-tool.quick-search-second-scan-excluded-paths

Valors predeterminats: [/]

Cerca de fitxers no realitzarà una segona exploració després d'una cerca ràpida als camins definits per aquesta clau. Les cerques ràpides als camins definits no seran seguides d'una cerca exhaustiva utilitzant l'ordre `find`. S'admeten els comodins «*» i «?».

### Mostra les opcions addicionals

Nom de la clau: org.mate.search-tool.show-additional-options

Valor predeterminat: false

Aquesta clau determina si la secció Seleccioneu més opcions s'expandeix quan s'inicia Cerca de fitxers.