# Manual Pelihat Log Sistem

## Pengenalan

Pelihat Log Sistem ialah pelihat terpacu-menu, bergrafik yang anda boleh guna untuk melihat dan memantau log sistem anda. Pelihat Log Sistem bersertakan dengan beberapa fungsi yang dapat membantu pengurusan log anda, termasuklah pantau log dan papar statistik log.

Pelihat Log Sistem, berguna jika anda berjinak-jinak dengan pentadbiran sistem kerana ia menyediakan paparan log yang lebih mudah dan mesra-pengguna berbanding fail log berteks semata-mata. Ia juga beguna bagi pentadbir berpengalaman, kerana ia mengandungi pemantau yang membolehkan anda pantau log-log penting dan kritikal.

Pelihat Log Sistem hanya berguna jika anda mempunyai capaian pada fail log sistem, iaitu umumnya memerlukan capaian root.

## Membiasakan Diri

Anda boleh memulakan Pelihat Log Sistem dengan cara berikut:

Menu Aplikasi

- Pilih Alatan Sistem Pelihat Fail Log.

Baris perintah

- Taip `mate-system-log`, kemudian ketik Return.

Ketika anda memulakan Pelihat Log Sistem, tetingkap berikut dipaparkan.

### Tetingkap Pelihat Log Sistem

Menunjukkan tetingkap utama Pelihat Log Sistem. Ia mengandungi palang menu, kawasan paparan, palang tatal, dan palang status.

Kali pertama anda memulakan Pelihat Log Sistem, aplikasi akan memaparkan beberapa fail log secara lalai (seperti `var/log/messages`). Log yang dibuka tersenarai di sebelah kiri tetingkap aplikasi. Log terpilih di dalam senarai ini dipaparkan dalam kawasan utama tetingkap aplikasi.

Secara lalai, Pelihat Log Sistem memantau setiap log dibuka, dan apa-apa perubahan muncul secara automatik di dalam tetingkap utama. Sila rujuk syslog-monitor untuk maklumat lanjut.

## Penggunaan

### Melihat Log

Untuk melihat fail log, pilih Fail Buka. Dalam dialog Buka Log, pilih log yang mahu dibuka, kemudian klik Buka. Guna palang tatal untuk menatal fail log.

Anda boleh membuka sebanyak mana fail log yang dikehendaki. Pelihat Log Sistem memaparkan satu log pada satu masa dalam tetingkap Pelihat Log Sistem. Log yang telah dibuka tersenarai di bahagian kiri tetingkap aplikasi. Manakala, log terpilih dalam senarai ini akan dipaparkan dalam kawasan utama tetingkap aplikasi. Untuk memaparkan log lain yang sudah dibuka dalam Pelihat Log Sistem, hanya klik log tersebut di dalam senarai log.

Perhatian, Pelihat Log Sistem juga membenarkan anda buka log berzip (nama fail yang berakhir dengan ".gz").

### Menyalin Baris Log ke dalam Papan Keratan

Untuk menyalin satu atau lebih baris log ke dalam papan keratan, hanya pilih baris dikehendaki di dalam kawasan utama dan pilih pilihan menu Sunting Salin. Jika anda mahu menyalin keseluruhan log ke dalam papan keratan, pilih semua melalui pilihan menu Sunting Pilih Semua, kemudian pilih Sunting Salin.

### Menyembunyikan Palang Sisi

Untuk menyembunyikan palang sisi kiri, yang mengandungi senarai log dan kalendar, hanya pilih pilihan menu Lihat Anak tetingkap sisi.

### Memantau Log

Anda boleh gunakan Pelihat Log Sistem untuk memantau log. Secara lalai, semua log dibuka dalam Pelihat Log Sistem dipantau perubahannya. Jika baris baharu ditambah ke dalam log yang dipantau oleh Pelihat Log Sistem, nama log yang ditebalkan akan muncul di dalam senarai log. Jika log semasa dipapar dalam kawasan utama, baris baharu akan muncul secara automatik dipenghujung log dan, selepas lima saat, nama log akan kembali seperti asalnya.

### Melihat Maklumat Log

Maklumat log umumnya dipapar dalam palang status, ia termasuklah :

- Bilangan baris dalam log.

- Saiz log dalam bait.

- Tarikh log diubahsuai.

Palang status boleh dipapar atau disembunyikan melalui pilihan Lihat Palang Status.

### Menutup Log

Untuk menutup fail log, pilih Fail Tutup.

### Keluar dari Pelihat Log Sistem

Untuk keluar dari Pelihat Log Sistem, pilih Fail Keluar.