# Manual for Søg efter filer

## Introduktion

Programmet Søg efter filer gør at du kan søge efter filer på dit system. For at udføre en grundlæggende søgning, kan du taste et filnavn eller et delvist filnavn, med eller uden jokertegn. For at raffinere din søgning kan du anvende yderligere søgemuligheder.

Søg efter filer bruger UNIX-kommandoerne `find`, `grep` og `locate`. Som standard under udførsel af en grundlæggende søgning bruger Søg efter filer først kommandoen `locate`, og bruger så den langsommere, men mere grundige `find`.

Store/små bogstaver i søgningen afhænger af dit operativsystem. For eksempel, på Linux understøtter kommandoerne `find`, `grep` og `locate` tilvalget `-i`, så alle søgninger medtager både store/små bogstaver.

## Kom i gang

Du kan starte Søg efter filer på de følgende måder:

Fra en Menulinje på et panel

- Vælg Steder Søg efter filer ...

Fra en Hovedmenu på et panel

- Vælg Søg efter filer ...

Fra en kommandolinje

- Kør den følgende kommando: `mate-search-tool`

Når du starter Søg efter filer, bliver det følgende vindue vist.

### Søg efter filer-vindue

Viser Søg efter files hovedvindue.

## Forbrug

### For at udføre en grundlæggende søgning

For at udføre en grundlæggende søgning efter en fil på systemet, udfør de følgende trin:

1. Indtaste søgeteksten i feltet Navn indeholder. Søgeteksten kan være et filnavn eller et delvist filnavn, med eller uden jokertegn, som vist i den følgende tabel:

   Navn indeholder tekst | Eksempel | Resultat
   Fuldt eller delvist filnavn | `minfil.txt` | Søg efter filer søger efter alle filer, som indeholder teksten `minfil.txt` i filnavnet.
   Delvist filnavn kombineret med jokertegn (*, [, ]) | `*.[ch]` | Søg efter filer søger efter alle filer som har filendelsen `.c` eller `.h`.

2. I feltet Se i mappe, vælg mappen eller enheden hvorfra du ønsker at Søg efter filer skal begynde søgningen.

3. Klik Søg for at udføre søgningen.

Søg efter filer søger i den mappe du angiver og undermapperne for mappen. Søg efter filer viser resultatet af søgningen i boksen Søgeresultater. Hvis Søg efter filer ikke finder nogle filer, der matcher søgekriterierne, så viser programmet beskeden »Ingen filer fundet« i boksen Søgeresultater.

Som standard vil Søg efter filer udføre en hurtig søgning via kommandoen `locate` efterfulgt af en mere grundig søgning via kommandoen `find`. Kommandoen `locate` er hurtigere da den brugere en database med information om filer. Hvis denne database er mere end en uge gammel, kan Søg efter filer advare dig om at søgeresultaterne kan være forældede og give dig mulighed for at deaktivere hurtig søgning. For at opdatere databasen, kør kommandoen `updatedb` som administrator.

### For at tilføje søgeindstillinger

Du kan tilføje yderligere indstillinger for at søge efter en fil på systemet. For at tilføje søgeindstillinger, udfør de følgende trin:

1. Klik på teksten Vælg flere indstillinger.

2. Klik på rullegardinet Tilgængelige indstillinger.

3. Vælg søgeindstillingerne du ønsker at anvende.

4. Klik på Tilføj.

5. Angiv den krævede søgeinformation for søgeindstillingen, som beskrevet i tbl-search-rules.

6. Gentag ovenstående trin for hver søgeindstilling du ønsker at anvende.

For at fjerne en søgeindstilling fra den nuværende søgning, klik på knappen Fjern ved siden af indstillingen.

For at deaktivere søgeindstillingerne fra den nuværende søgning, klik på teksten Vælg flere indstillinger.

### Søgeindstillinger

Navn på indstilling | Beskrivelse
Indeholder teksten | Søg efter filer af typen ren tekst der indeholder den angivne tekst.
Dato ændret mindre end | Søg efter filer som er ændret mindre end perioden angivet i dage.
Dato ændret længere tilbage end | Søg efter filer som er ændret længere siden end perioden angivet i dage.
Mindste størrelse | Søg efter filer som svarer til eller er større end størrelsen angivet i kilobyte.
Største størrelse | Søger efter filer som er mindre end eller svarer til størrelsen angivet i kilobyte.
Fil er tom | Søg efter tomme filer.
Ejet af bruger | Søg efter filer som er ejet af den angivne bruger. Tast navnet på brugere i den angivne tekstboks.
Ejet af gruppe | Søg efter filer som er ejet af den angivne gruppe. Tast navnet på gruppen i den angivne tekstboks.
Ejer er ukendt | Søg efter filer som er ejet af en bruger eller en gruppe, som er ukendt for systemet.
Navn indeholder ikke | Søg efter filnavne som ikke indeholder strenge du indtaster. Indtast et fuldt filnavn eller et delvist filnavn med jokertegn i det angivne felt. Brug * til at indikere en sekvens af tegn. Brug ? til at indikere et enkelte tegn. Søgning tager højde for store/små bogstaver.
Navn matcher regulært udtryk | Søg efter filer der indeholder det angivne regulære udtryk i deres mappesti eller filnavn. Tast det regulære udtryk i den angivne tekstboks.
Vis skjulte filer og sikkerhedskopier | Inkluder skjulte filer og sikkerhedskopier i søgningen.
Følg symbolske henvisninger | Følg symbolske henvisninger under søgning efter filer.
Ekskluder andre filsystemer | Søg i mapper som er i det samme filsystem som startmappen.

### For at stoppe en søgning

Klik Stop for at stoppe en søgning før Søg efter filer fuldfører søgningen.

### For at åbne en vist fil

For at åbne en fil vist i boksen med Søgeresultater, udfør en af de følgende trin:

- Højreklik på filen, vælg så Åbn.

- Dobbeltklik på filen.

For at åbne mappen der indeholder en fil vist i listeboksen Søgeresultater, højreklik på filen, vælg så Åbn indeholdende mappe.

### For at slette en vist fil

For at slette en fil vist i boksen Søgeresultater, højreklik på filen og vælg Flyt til papirkurv.

### For at gemme søgeresultater

For at gemme resultaterne for den sidste søgning som Søg efter filer udførte, højreklik i listen Søgeresultater, vælg så Gem resultater som. Indtast navnet på filen du ønsker at gemme resultaterne i og klik på Gem.

## Indstillinger

Søg efter filer tilbyder gsettings-nøgler til at ændre noget af opførelsen. Gsettings-værdierne kan ændres ved at starte Konfigurationsredigeringsprogrammet på de følgende måder:

Programmenuen

- Vælg Systemværktøjer dconf-redigeringsprogram.

Kommandolinje

- Kør den følgende kommando: `dconf-editor`

### Deaktiver hurtigsøgning

Key name: org.mate.search-tool.disable-quick-search

Standardværdi: false (falsk)

Søg efter filer øger hastigheden på filnavnssøgning ved at bruge kommandoen `locate`. `Locate` tilbyder en sikker metode til at indeksere og hurtig søge efter filnavne. Da `locate` afhænger af et filindeks, er listen med Søgeresultater ikke altid opdateret.

### Deaktiver anden skanning i hurtigsøgning

Key name: org.mate.search-tool.disable-quick-search-second-scan

Standardværdi: false (falsk)

Efter fuldførelse af en hurtig søgning vil Søg efter filer udføre en omhyggelig søgning via kommandoen `find`. Formålet med denne anden skanning er af finde filer, som ikke er blevet indekseret. Filer som matcher søgekriterierne tilføjes til listen Søgeresultater så listen er opdateret.

### Ekskluderede stier i hurtigsøgning

Key name: org.mate.search-tool.quick-search-excluded-paths

Standardværdier: [/mnt/*,/media/*,/dev/*,/tmp/*,/proc/*,/var/*]

Søg efter filer vil ikke udføre en hurtig søgning for stier defineret af denne nøgle. Søgninger efter filnavne i de definerede stier vil bruge kommandoen `find`. Jokertegnene »*« og »?« er understøttet.

### Ekskluderede stier for anden skanning i hurtigsøgning

Key name: org.mate.search-tool.quick-search-second-scan-excluded-paths

Standardværdier: [/]

Søg efter filer vil ikke udføre en sekundær skanning efter en hurtig søgning for stierne defineret af denne nøgle. Hurtigsøgninger i de definerede stier vil ikke blive fulgt af en grundig søgning via kommandoen `find`. Jokertegnene »*« og »?« er understøttet.

### Vis flere indstillinger

Key name: org.mate.search-tool.show-additional-options

Standardværdi: false (falsk)

Denne nøgle bestemmer om afsnittet Vælg flere indstillinger er udvidet når Søg efter filer startes.