# Gelintar Panduan Fail

## Pengenalan

Aplikasi Gelintar Fail membolehkan anda gelintar fail dalam sistem anda. Untuk melakukan gelintar asas, anda boleh taip nama fail atau sebahagian nama fail, dengan atau tanpa kad liar. Untuk takrifkan gelintar anda, anda boleh laksanakan pilihan gelintar tambahan.

Gelintar Fail menggunakan perintah UNIX `find`, `grep`, dan `locate`. Secara lalai, ketika melakukan gelintar asas mula-mulaGelintar Fail menggunakan perintah `locate`, dan kemudian menggunakan perintah lebih lambat tetapi menyeluruh `find`.

Sensitiviti kata gelintar bergantung pada sistem pengoperasian anda. Sebagai contoh, pada Linux, perintah `find`, `grep`, dan `locate` menyokong pilihan `-i`, supaya semua gelintar bersifat tak sensitif-kata.

## Membiasakan Diri

Anda boleh memulakan Gelintar Fail dengan cara berikut:

Melalui Palang Menu dalam panel

- Pilih Tempat Gelintar Fail...

Melalui Menu Utama dalam panel

- Pilih Gelintar Fail...

Melalui baris perintah

- Lakukan perintah berikut: `mate-search-tool`

Ketika anda memulakan Gelintar Fail, tetingkap berikut dipaparkan.

### Tetingkap Gelintar Fail

Menunjukkan tetingkap utama Gelintar Fail.

## Penggunaan

### Melakukan Gelintar Asas

Untuk melakukan gelintar fail asas dalam sistem, buat langkah-langkah berikut:

1. Masukkan teks gelintar di dalam medan Nama dikandungi. Teks gelintar boleh jadi nama fail atau sebahagian nama fail, dengan atau tanpa kad liar, seperti jadual di bawah:

   Teks Mengandungi Nama | Contoh | Hasil
   Nama fail penuh atau sebahagian | `myfile.txt` | Gelintar Fail menggelintar semua fail yang mengandungi teks `myfile.txt` di dalam nama fail.
   Sebahagian nama fail digabungkan dengan kad liar (*, [, ]) | `*.[ch]` | Gelintar Fail menggelintar semua fail yang mempunyai sambungan `.c` atau `.h`.

2. Dalam medan Cari dalam folder, pilih folder atau peranti yang anda mahu Gelintar Fail memulakan penggelintaran.

3. Klik Cari untuk melakukan penggelintaran.

Gelintar Fail menggelintar direktori dan subdirektori yang anda tentukan. Gelintar Fail akan memaparkan hasil gelintar di dalam kotak senarai Hasil gelintar. Jika Gelintar Fail tidak menemui mana-mana fail yang sepadan dengan kriteria gelintar, aplikasi akan paparkan mesej "Tiada fail ditemui" dalam kotak senarai Hasil Gelintar.

Secara lalai, Gelintar Fail akan melakukan satu gelintar pantas menggunakan perintah `locate` diikuti dengan gelintar kedua yang lebih menyeluruh iaitu melalui perintah `find`. Perintah `locate` lebih pantas kerana ia menggunakan pangkalan data maklumat berkenaan fail. Jika pangkalan data ini berusia lebih dari seminggu, Gelintar Fail memberi amaran yang mana hasil gelintar mungkin sudah lapuk dan beri satu pilihan untuk melumpuhkan gelintar pantas. Bagi mengemaskini pangkalan data, jalankan perintah `updatedb` sebagai pengguna root.

### Menambah Pilihan Gelintar

Anda boleh menambah pilihan untuk menggelintar fail di dalam sistem. Untuk menambah pilihan gelintar, buat langkah-langkah berikut:

1. Klik pada teks Pilih lagi pilihan.

2. Klik pada senarai tarik-turun Pilihan tersedia.

3. Pilih pilihan gelintar yang mahu dilaksanakan.

4. Klik Tambah.

5. Nyatakan maklumat gelintar diperlukan untuk pilihan gelintar, seperti dijelaskan dalam tbl-search-rules.

6. Ulang langkah di atas bagi setiap pilihan gelintar yang mahu dilaksanakan.

Untuk membuang satu pilihan gelintar dari gelintar semasa, klik pada butang Buang di sebelah pilihan.

Untuk lumpuhkan pilihan gelintar dar gelintar semasa, klik pada teks Pilih lagi pilihan.

### Pilihan Gelintar

Nama Pilihan | Keterangan
Mengandungi teks | Gelintar fail bagi jenis teks biasa yang mengandungi teks tertentu.
Tarikh diubahsuai kurang dari | Gelintar fail yang diubahsuai kurang dari tempoh yang ditentukan dalam hari.
Tarikh diubahsuai lebih dari | Gelintar fail yang diubahsuai lebih dari tempoh yang ditentukan dalam hari.
Saiz sekurang-kurangnya | Gelintar fail yang sama atau lebih besar dari saiz ditentukan dalam kilobait.
Saiz tidak melebihi | Gelintar fail yang lebih kecil atau sama dari saiz ditentukan dalam kilobait.
Fail adalah kosong | Gelintar fail kosong.
Dimiliki pengguna | Gelintar fail yang dimiliki oleh pengguna tertentu. Taip nama pengguna dalam kotak teks yang disediakan.
Dimiliki kumpulan | Gelintar fail yang dimiliki oleh kumpulan tertentu. Taip nama kumpulan dalam kotak teks yang disediakan.
Pemilik tidak dikenali | Gelintar fail milik pengguna atau kumpulan yang tidak diketahui pada sistem.
Nama tidak mengandungi | Gelintar nama fail yang tidak mengandungi rentetan yang anda masukkan. Masukkan satu nama fail lengkap atau sebahagian nama fail dengan kad liar di dalam medan yang disediakan. Guna * untuk tentukan satu jujukan aksara. Guna ? untuk tentukan satu aksara. Penggelintaran adalah sensitif-kata.
Nama sepadan ungkapan nalar | Gelintar fail yang mengandungi ungkapan nalar tertentu dalam laluan atau nama fail direktorinya. Taip ungkapan nalar dalam kotak teks yang disediakan.
Papar fail sandar dan tersembunyi | Termasuk fail tersembunyi dan sandar dalam penggelintaran.
Ikut pautan simbolik | Ikuti pautan simbolik ketika menggelintar fail.
Asingkan sistem fail lain | Gelintar dalam direktori yang berada dala sistem fail yang sama seperti direktori mula.

### Menghentikan Penggelintaran

Klik Henti untuk hentikan gelintar sebelum Gelintar Fail selesaikan penggelintaran.

### Membuka Fail Dipaparkan

Untuk membuka fail dipapar dalam kotak senarai Hasil gelintar, lakukan salah satu dari langkah-langkah berikut:

- Klik-kanan pada fail, kemudian pilih Buka.

- Dwi-klik pada fail.

Untuk membuka folder yang mengandungi sebuah fail dipapar dalam kotak senarai Hasil gelintar, klik-kanan pada fail, kemudian pilih Buka Folder Dikandungi.

### Memadam Fail Dipaparkan

Untuk memadam sebuah fail dipapar dalam kotak senarai Hasil gelintar, klik-kanan pada fail, kemudian pilih Alih ke Tong Sampah.

### Menyimpan Hasil Gelintar

Untuk menyimpan hasil gelintar terakhir yang dibuat oleh Gelintar Fail, klik-kanan dalam senaraiHasil gelintar, kemudian pilih Simpan Hasil Sebagai. Masukkan nama fail yang anda mahu simpan, kemudian klik Simpan.

## Tetapan

Gelintar Fail menyediakan kunci gsettings untuk mengubahsuai beberapa kelakuannya. Nilai gsettings boleh diubah dengan memulakan Penyunting Konfigurasi dalam langkah-langkah berikut:

Menu Aplikasi

- Pilih Alatan Sistem Penyunting dconf.

Baris perintah

- Lakukan perintah berikut: `dconf-editor`

### Lumpuhkan Gelintar Pantas

Nama kunci: org.mate.search-tool.disable-quick-search

Nilai lalai: false

Gelintar Fail mempercepatkan penggelintaran nama fail dengan menggunakan perintah `locate`. Perintah `locate` menyediakan satu cara selamat untuk mengindeks dan gelintar nama fail secara pantas. Oleh kerana perintah `locate` bergantung pada indeks fail, senarai Hasil gelintar tidak selalunya dikemaskinikan.

### Lumpuhkan Imbasan Kedua bagi Gelintar Pantas

Nama kunci: org.mate.search-tool.disable-quick-search-second-scan

Nilai lalai: false

Selepas gelintar pantas selesai, Gelintar Fail akan melakukan gelintar menyeluruh menggunakan perintah `find`. Tujuan imbas kedua ini adalah untuk mencari fail yang belum lagi diindekskan. Fail yang sepadan dengan kriteria gelintar ditambah ke dalam senarai Hasil gelintar yang senantiasa dikemaskinikan.

### Laluan Terasing bagi Gelintar Pantas

Nama kunci: org.mate.search-tool.quick-search-excluded-paths

Nilai lalai: [/mnt/*,/media/*,/dev/*,/tmp/*,/proc/*,/var/*]

Gelintar Fail tidak akan lakukan gelintar pantas bagi laluan yang ditakrif oleh kunci ini. Nama fail yang digelintar dalam laluan ditakrif akan menggunakan perintah `find`. Kad liar '*' dan '?' disokong.

### Laluan Terasing Imbasan Kedua bagi Gelintar Pantas

Nama kunci: org.mate.search-tool.quick-search-second-scan-excluded-paths

Nilai lalai: [/]

Gelintar Fail tidak akan lakukan imbas kedua selepas gelintar pantas bagi laluan yang ditakrif oleh kunci ini. Gelintar pantas dalam laluan ditakrif tidak akan diikuti dengan gelintar menyeluruh melalui perintah `find`. Kad liar '*' dan '?' disokong.

### Papar Pilihan Tambahan

Nama kunci: org.mate.search-tool.show-additional-options

Nilai lalai: false

Kunci ini tentukan jika seksyen Pilih lagi pilihan dikembangkan bila Gelintar Fail bermula.